Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 3710

b) 10 perc METAR és SPECI esetén, kivéve, ha a megfigyelést közvetlen megelőző 10-perces időszak markáns diszkontinuitást tartalmaz a látásban, amikor csak a diszkontinuitás utáni adatokat használják fel a középértékek nyeréséhez. Megjegyzés – Markáns diszkontinuitás akkor fordul elő, amikor a látásban egy megszakítás és egy legalább 2 percig tartó változás fennmarad, amely eléri vagy meghaladja a 2.3 pontban megadott, SPECI jelentések kiadására vonatkozó kritériumokat. 4.2.4 Jelentés 4.2.4.1 Helyi rendszeres és különleges jelentésekben és METAR-ban és SPECI-ben, ha a látás 800 m alatt van, azt 50 m-es lépcsőkben kell jelenteni, ha a látás 800 m, vagy több, de kevesebb, mint 5 km, akkor 100 m-es lépcsőket kell használni¸ 5 km felett, de 10 km alatt pedig kilométeres lépcsőkben; és ha 10 km, vagy több, akkor 10 km-ekben kell megadni, kivéve, ha fennállnak a CAVOK használatára vonatkozó feltételek. Ha valamely észlelt érték nem illeszkedik a használt jelentő skálához, akkor a skálán lévő legközelebbi kisebb lépcsőre kell lekerekíteni. Megjegyzés. – A CAVOK használatára vonatkozó előírásokat a 2.2 szakasz tartalmazza. 4.2.4.2 Helyi rendszeres és különleges jelentésekben a futópálya (futópályák) menti látást a mérésnél használt mértékegységekkel együtt kell jelenteni. 4.2.4.3 Ajánlás. – Helyi rendszeres és különleges jelentésekben, amikor műszerezett rendszert használnak a látás mérésére:

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes